Ye un toponimo transparent en aragonés. Vivel ye una variant de Viver, que significa zona d'una estiva u prau, a on que l'augua freatica gosa amaneixer en la superficie y fa de naixedero pa bell rigachuelo. Atros dobletz pareixius en aragonés son esparver-esparvel y vercher-verchel. Las mencions en latín u en aragonés medieval gosan estar como Viver de la Sierra. Manimenos dende lo sieglo XVI tamién s'escribe Vivel de la Sierra en castellán, forma que encara se conserva en l'actual parla castellana local.